Onnibussin kaksikerroksinen linja-auto Helsingin ja Turun välisellä moottoritiellä linjalla F1 matkalla Helsingistä Turkuun.
**Onnibus** (yrityksen käyttämä kirjoitusasu **OnniBus.com**) on suomalainen linja-autoliikennöitsijä, jonka Pekka Möttö ja Lauri Helke perustivat vuonna 2011. Onnibussin liikennöinnin aloitus perustui Suomen joukkoliikenteen sääntelyn purkuun. Hallituksen puheenjohtajana on ollut lokakuusta 2018 alkaen Antti Norrlin. Yhtiö myytiin lokakuussa 2018 Koiviston Auto Oy:lle, myyjinä muun muassa suurin omistaja brittiläisen Brian Souterin sijoitusyhtiö Souter Investment. Myöhemmin CapMan on ostanut Koiviston Auton. 

Onnibus-konseptissa paikat ovat kysyntäperäisesti hinnoiteltuja ja liikennöinti tapahtuu pääsääntöisesti korkeakapasiteettisilla kaksikerroslinja-autoilla suorinta ja nopeinta reittiä kaupunkikeskustojen välillä. Edullisuuden mahdollistaa linja-autojen hyvä täyttöaste ja Internet pääasiallisena myyntikanavana.

Kaksikerroksisten Onnibussien verkostoa täydentää tiheämpi OnniBus FLEX, joka tarkoittaa Koiviston Auton uudelleenbrändättyjä pikavuoroja. Onnibussin liput voi ostaa Internetin lisäksi R-kioskeista.

Historia
--------

### Toiminnan taustaa

EU-asetuksen 1370/2007 ja siihen perustuvan Suomen uuden joukkoliikennelain perustella Suomen bussiliikennemarkkinat vapautuvat vaiheittain vuosikymmeniä kestäneestä sääntelystä. Uudessa joukkoliikennelaissa bussiyhtiöiden vanhat linjaliikenneluvat on muutettu siirtymäajan liikennöintisopimuksiksi, jotka päättyivät vaiheittain vuoteen 2019 mennessä. Käytännössä kaupunkiliikenteessä muutokset tapahtuivat suurelta osin 1.7.2014, kun taas kaukoliikenteessä vanhojen lupien suoja poistui useissa vaiheissa pääasiassa 1.7.2014–3.12.2019 välisenä aikana. Poikkeuksena tästä muutamilla reiteillä vanhat luvat lakkasivat jo aiemmin, kuten Tampere–Pori-väli kokonaan 31.12.2011 ja Jyväskylä–Vaasa kesällä 2012. Muutoksen seurauksena kaupunkimainen liikenne järjestetään viranomaisvetoisesti eli PSA-malleilla (brutto- tai nettokustannuskilpailutuksena), kun taas kaukoliikenne järjestetään markkinaehtoisesti eli reittiliikennelupamallilla.

### Kaukoliikenne

Onnibussin linja-auto vuonna 2014
Onnibus aloitti liikennöinnin omalla kalustollaan Tampere–Pori-reitillä 1. tammikuuta 2012. Onnibus-nimi alkoi kehittymään useamman linja-autoliikennöitsijän muodostamaksi markkinointiyhteenliittymäksi. Liikenneverkosto laajeni liittämällä olemassa olevia linjoja osaksi Onnibussin toimintaa, kuten Lapin matkojen yhteydessä Keskimatkat Oy:n liittyessä osaksi Onnibussia.

Markkinointiyhteistyö kuitenkin hajosi toukokuussa 2014, kun yhteistyökumppanit aloittivat toiminnan OnniExpressin nimissä. Samaan aikaan Onnibus tiedotti laajentavansa toimintaa ja vaihtavansa nimensä OnniBus.comiksi. Tämä liittyi yhtiön ulkomaisen yhteistyökumppanin kanssa tehtyyn uuteen strategiaan.
Onnibus ja OnniExpress ajautuivat nimiriitaan ja tekivät valituksia ja rikosilmoituksia toistensa toiminnasta. Nimiriidassa OnniBus.com sai tehtyä sovinnon marraskuussa 2014 Oulun Onnikka Oy:n kanssa, mutta muiden yhtiöiden osalta tilanne jäi edelleen kiistanalaiseksi. Marraskuussa 2015 Keskimatkat Oy lopetti OnniExpress-nimen käytön markkinoinnissa ja tilalle otettiin uusi nimi PoriExpress. Markkinaoikeus antoi nimikiistaan ratkaisunsa huhtikuussa 2016. Markkinaoikeus kielsi kolmelta OnniExpressin perustajajäseneltä nimen käytön markkinoinnissaan ja velvoitti yhtiöt maksamaan OnniBus.comille yhteisvastuullisesti tavaramerkkioikeuden loukkauksesta aiheutuneesta vahingosta yhteensä 40 000 euroa.

Joulukuussa 2015 OnniBus.com osti OnniExpressistä irtautuneen Åbus-halpabussibrändin Leiniön Liikenne Oy:ltä.

OnniBus.com oli vuoden 2017 alussa Kampin kaukoliikenneterminaalin suurin liikennöitsijä matkustajamäärällä mitattuna.

Vuosina 2013–2014 Onnibus julkaisi asiakaslehti *Onnikasta*. Se ilmestyi yhteensä viisi kertaa.

Helmikuussa 2024 Onnibus osti Väinö Paunu Oy:n kaukoliikennetoiminnot. Kaupan myötä Paunulta siirtyi Onnibusille yhteensä 13 autoa, 14 kuljettajaa ja kaksi asentajaa.

### Kaupunkiliikenne

Onnibus Oy:n aiemmin liikennöimä Tampereen seudun joukkoliikenteen bussi. Nykyään linjalla liikennöi Pirkanmaan Tilausliikenne.
Kaupunkiliikenteessä oli vuonna 2013 suuri määrä kilpailutuksia, joiden kohteena olleet liikennöintisopimukset alkoivat 1.7.2014. Onnibus osallistui kaupunkiliikenteen kilpailutuksiin Seinäjoella, Tampereen seudulla (linja 25, Pirkkala, Lempäälä-Kangasala, Nokia), Turussa, Jyväskylässä, Oulussa, Joensuussa ja Lahdessa. Onnibus voitti Tampereen linjan 25 ja valtaosan Jyväskylän paikallisliikenteestä.

Tampereella Onnibus aloitti kaupungin sisäisen linjan 25 liikennöinnin alkaen 12. elokuuta 2013. Sopimuksen arvo oli yli kahdeksan miljoonaa euroa.

Jyväskylän seudun joukkoliikenne kilpailutettiin syksyllä 2013. Viiteen osaan jaettu tarjouskilpailu päättyi neljässä tapauksessa Onnibus Oy:n voittoon. Sopimuksen arvon arvioitiin optioineen olevan kymmenessä vuodessa noin 100 miljoonaa euroa.

Souterin mukaantulon seurauksena Onnibus päätti keskittyä kaukoliikenteeseen. Yhtiö ilmoitti luopuvansa kaupunkiliikenteestä myyden paikallisliikenteen Koiviston Auto -konsernin emoyhtiö Metsäpietilä Oy:lle huhtikuussa 2014. Koska kunnallisia hankintasopimuksia ei voi siirtää kolmannelle osapuolelle, toimintojen siirto tapahtui seuraavasti: Onnibus Oy:n osakkaat myivät yhtiön koko osakekannan Metsäpietilä Oy:lle, joka muutti yhtiön nimen Kalevan Liikenne Oy:ksi. Ennen kauppaa Onnibus Oy oli myynyt kaukoliikennetoimintansa ja Onnibus-nimen Pileus Oy:lle, jonka omistajina olivat Onnibus Oy:n vanhojen omistajien lisäksi Souter Investments. Pileus Oy muutti nimensä OnniBus.com Oy:ksi toukokuussa 2014.

Tampereen ja Jyväskylän paikallisliikennetoiminnot siirtyivät Koiviston Auto -yhtiöille: Jyväskylän liikenne Jyväskylän Liikenne Oy:lle ja Tampereen liikenne Kalevan Liikenne Oy:lle, 1.7.2014 alkaen. Kalevan Liikenne Oy sulautui sittemmin Satakunnan Liikenne Oy:hyn.

Talous
------

Onnibussin taloudellisuus on tilinpäätöstietojen mukaan kehittynyt heinäkuusta 2013 alkaen seuraavasti:

| Tilikausi | Kaudenpituus | Liikevaihto milj. € | Tulos milj. € | Lähteet |
| --- | --- | --- | --- | --- |
| 7/2013–12/2014 | 18 kk | 6,7 | -1,1 |  |
| 1–3/2015 | 3 kk | 3,7 | -0,3 |  |
| 4/2015–3/2016 | 12 kk | 24,0 | +0,4 |  |
| 4/2016–3/2017 | 12 kk | 30,4 | -2,7 |  |
| 4/2017–3/2018 | 12 kk | 30,3 | +0,1 |  |
| 4–12/2018 | 9 kk | 25,0 | - |  |

Reitistö
--------

### Nykyiset reitit

Nykymallinen reitistö otettiin käyttöön 1. heinäkuuta 2014. Reittien linjanumeroissa M tarkoittaa Onnibus Mega -vuoroa ja F tarkoittaa Onnibus Flex -vuoroa. Ennen Onnibus Flexiä ja vuotta 2019 ajettiin linjatunnuksella F = Finland kaikkia Onnibus.com-vuoroja valtatienumerointia mukaillen.

Onnibus Mega -vuoroja ajetaan kaksikerroksisilla linja-autoilla, ja ne erottuvat edullisella hinnoittelullaan. Onnibus Flex -vuorojen palvelutaso on korkeampi, ja niiden verkosto on tiheämpi.

#### Onnibus Mega

* M1: Helsinki – Turku – Naantali
* M2: Helsinki – Huittinen - Pori
* M3: Helsinki – Hämeenlinna – Tampere
* M3: Helsinki – Tampere – Seinäjoki – Vaasa
* M4: Helsinki – Jyväskylä – Oulu – Rovaniemi
* M5: Helsinki – Mikkeli – Kuopio -(toukokuusta 2024 Oulu
* M6: Helsinki – Kouvola – Lappeenranta – Joensuu
* M7: Helsinki – Kotka
* M8: Helsinki – Turku – Rauma – Pori – Vaasa – Kokkola – Oulu
* M9: Turku – Tampere – Jyväskylä – Kuopio - Kajaani
* M11: Tampere – Pori – Rauma
* M12: Tampere – Lahti – Kouvola – Kotka
* M13: Helsinki – Jyväskylä – Kokkola
* M14: Helsinki – Lahti – Mikkeli – Juva – Savonlinna
* M23: Helsinki – Mikkeli – Joensuu

#### OnniBus Flex

* F10: Turku – Forssa – Hämeenlinna – Lahti
* F11: Turku – Rauma – Pori – Tampere
* F12: Tampere – Lahti – Kotka
* F20: Helsinki – Forssa – Huitinen - Pori
* F21: Turku – Yläne – Säkylä – Eura – Pori
* F22: Rauma – Huittinen
* F24: Helsinki – Lahti – Padasjoki – Jämsä – Jyväskylä
* F24: Lahti – Vääksy – Sysmä
* F25: Turku – Huittinen – Tampere
* F25: Rauma – Pori
* F28: Turku – Rauma – Pori
* F28: Turku – Rauma – Pori – Vaasa
* F42: Rovaniemi – Ivalo
* F43: Rovaniemi – Enontekiö – Kilpisjärvi
* F54: Kuopio – Oulu
* F55: Kuopio – Varkaus

#### Talvikauden lisäreitit

* M4-SKI: Helsinki – Jyväskylä – Oulu – Ylläs – Levi
* M9-SKI: Tampere – Jyväskylä – Kuopio – Kajaani-Kuusamo – Ruka

#### OnniBus.com Oy:n lakkautetut reitit

* F44: Helsinki – Lahti
* F40: Helsinki – Lahti – Joutsa – Jyväskylä – Oulu
* F41: Oulu – Rovaniemi
* C11: Tampere – Pori – Rauma
* C12: Tampere – Lahti – Kouvola – Kotka
* C16: Helsinki – Kotka – Imatra
* C18: Jyväskylä – Seinäjoki
* C23: Helsinki – Mikkeli – Joensuu
* F5-SKI: Helsinki – Mikkeli – Kuopio – Siilinjärvi – Tahko
* C5-SKI: Helsinki – Mikkeli – Kuopio – Kuusamo – Ruka
* C2: Helsinki – Forssa – Pori – Vaasa
* F10: Naantali – Raisio – Turku (keskusta) – Salo – Helsinki-Vantaan lentoasema (OnniFlyer-brändi)
* F10: Turku – Forssa – Hämeenlinna – Lahti
* F18: Lappeenranta – Jyväskylä – Vaasa
* F33: Joensuu – Jyväskylä – Kokkola
* F45: Helsinki – Jyväskylä – Kuopio – Kajaani
* F50: Helsinki – Kuopio – Oulu
* F76: Helsinki – Porvoo – Kouvola
* F77: Helsinki – Porvoo – Kevätkumpu

Onnibus.com Oy:tä edeltäneen Onnibus Oy:n nimissä on ollut pikavuoroliikennettä seuraavilla reiteillä.

**Onnibus Oy:n nimissä olleet entiset reitit**

* Imatra – Lappeenranta – Kouvola – Helsinki (lopetettiin kannattamattomana 7. tammikuuta 2013)

**OnniExpressin nimiin 5.5.2014 siirtyneet reitit**

* Raisio – Turku – Helsinki
* Pori – Forssa – Helsinki
* Pori – Tampere – Helsinki (osittain)
* Jyväskylä – Helsinki
* Jyväskylä – Tampere – Turku
* Oulu – Jyväskylä
* Helsinki – Kuopio
* Kuopio – Jyväskylä – Helsinki
* Turku – Oulu – Ylläs (talvisin)

**Muut**

* Rauma – Helsinki (Tmi ZeiZei-Line lopetti marraskuussa 2013 yhteistyön Onnibussin kanssa)

6.6.2022 alkaen Onnibus Mega-vuorot ajetaan linjatunnuksilla M (esim M4) ja Onnibus Flex vuorot linjatunnuksilla F (esim. F40).*lähde?*
Aiemmin Onnibus.comin vuorot ajettiin linjatunnuksella F (Finland) ja C (Com), koska silloinen omistaja liikennöi Euroopan muissakin maissa kuten Puolassa.*lähde?*

Kalusto
-------

Onnibus.comin Altano TD921 Vaasassa huhtikuussa 2016
OnniBus.comin nykyinen kalusto on pääosin kaksikerroslinja-autoja, jotka se otti 1. heinäkuuta 2014 ensimmäisenä yhtiönä käyttöön Suomen kaukoliikenteessä. Uusien autojen palveluihin kuuluvat muun muassa nahkapenkit, maksuton Internet-yhteys, latauspistokkeet ja pyörätuolipaikka. Autoissa on maksimissaan 90 (tai 85 ja yksi pyörätuoli) matkustajapaikkaa. Astromega TX927 -malliset linja-autot on valmistanut belgialainen Van Hool. Astromegoja oli 80 autoa (2020) ja ne on numeroitu F301–F380.*lähde?* Vuonna 2020 lisäksi Onnibus Flex väreihin tuli autot 398 ja 399, jotka toimivat lentokenttäshuttle-bussina.

Vuonna 2016 Suomeen tuotiin kaksitoista yksikerroksista Van Hool Altano TD921 -mallista linja-autoa. Kaikki autot on ostettu käytettynä OnniBus.comin sisaryhtiöltä, PolskiBus.comilta, ja yksi auto siirtyi Virossa lopetetulta Superbus.comilta. Yksikerroksiset autot on numeroitu merkinnöillä F381–F392. Altanoilla liikennöidään linjoja F18, F77, F10 sekä muita linjoja tarvittaessa Astromegojen seassa. Altanot on palautettu takaisin Puolaan, ja liikenteessä on enää Atro Vuolteen omistama F395.*lähde?*

Yhtiön organisaatiokaavio vuodelta 2016

Katso myös
----------

* PoriExpress

Lähteet
-------

1. 1 2  Onnibus.com *Finder*. Viitattu 27.2.2024.
2. 1 2 3  Yritystiedot (Yrityksen taloustiedot Taloussanomien raportissa) *is.fi*. Viitattu 25.1.2019.
3. ↑  OnniBus.com Oy (Kauppalehden yrityshaku) Alma Talent Oy. Viitattu 27.2.2018.
4. ↑  Onnibus lupaa tarvittaessa lisää vuoroja Porin ja Tampereen välille (Ylen uutinen 2.1.2012) *yle.fi*. Viitattu 8.1.2018.
5. ↑  Koiviston Auto osti Onnibussin - Perustaja: "Tarjoaa mahdollisuuksia kasvattaa verkostoa" *iltalehti.fi*. Viitattu 4.10.2018.
6. ↑  Miettunen, Hannu: Onnibus myyty takaisin kotimaahan – punainen imperiumi voi jopa laajentua *Turun Sanomat*.  4.10.2018. Viitattu 4.10.2018.
7. ↑  Analyysi: Näin Onnibus tuli Suomeen ja pisti bussimarkkinat sekaisin, Yle uutiset 4.10.2018
8. ↑
9. ↑
10. ↑
11. ↑  Pekka Möttö: Onnibus Oy tuo halpabussit Suomeen ja aloittaa pikavuoroliikenteen Tampereen ja Porin välillä 1.1.2012 (lehdistötiedote) *onnibus.fi*.  19.12.2011. Viitattu 22.12.2011.
12. ↑  Halpabussireitti Turusta Lappiin 14.8 alkaen  20.7.2012. Onnibus.  Arkistoitu 31.7.2012. Viitattu 7.8.2012.
13. ↑  Entiset Onnibus-yrittäjät perustivat oman yhtiön *Helsingin Sanomat*.  4.5.2014. Viitattu 14.7.2014.
14. ↑  Suomeen syntyi uusi halpabussiyritys *Ilta-Sanomat*.  4.5.2014.  Arkistoitu 4.5.2014. Viitattu 4.5.2014.
15. ↑  Onnibus ja Onniexpress ajautuivat nimiriitaan *Turun Sanomat*.  4.6.2014. Viitattu 7.6.2014.
16. ↑  OnniExpress jätti rikosilmoituksen kilpailijansa toiminnasta *Helsingin Sanomat*.  10.6.2014. Viitattu 14.7.2014.
17. ↑  Välimaa, Mikko: Halpabussifirmoilla uusi riita – "Voi vain arvailla, paljonko skottimiljardööri tästä maksaa"  17.12.2014. Helsingin Uutiset.  Arkistoitu 21.12.2014. Viitattu 21.12.2014.
18. ↑  OnniBus.com Oy ja entinen OnniExpress-yrittäjä Oulun Onnikka Oy ovat sopineet nimiriitansa  11.11.2014. OnniBus.com.  Arkistoitu 21.12.2014. Viitattu 21.12.2014.
19. ↑  OnniExpress on nyt PoriExpress *onniexpress.fi*.  5.11.2015.  Arkistoitu 8.11.2015. Viitattu 5.11.2015.
20. ↑  Markkinaoikeus kielsi kolmelta yhtiöltä OnniExpress-nimen käytön *ts.fi*. Viitattu 14.5.2016.
21. ↑  Lehdistötiedotteet | OnniBus.com *www.onnibus.com*.  Arkistoitu 25.12.2015. Viitattu 26.12.2015.
22. ↑  OnniBus iskee taas – 30 uutta yhteysreittiä *Talouselämä*.  5.1.2017. Viitattu 6.1.2017.
23. ↑  Onnibus teki merkittävän yrityskaupan *www.iltalehti.fi*. Viitattu 6.2.2024.
24. ↑  Esa Jokinen: Onnibus nousi yllättäjäksi.  *Keskisuomalainen*, 22.10.2013, s. 3, 5. 1402 ISSN 0356 1402.
25. ↑  Tampereella Onnibussin hoitama linja 25 siirtyy Koiviston Autolle *Ylen uutiset*.  4.3.2014. Viitattu 17.5.2014.
26. ↑  Jyväskylän Liikenne jatkaa paikallisliikenteen hoitajana *Keskisuomalainen*.  4.3.2014 (päivitetty 5.3.2014).  Arkistoitu 8.5.2014. Viitattu 6.3.2014.
27. ↑  Kalevan Liikenne Oy:n yritystiedot *YTJ, Patentti- ja rekisterihallituksen ja Verohallinnon yhteinen yritystietojärjestelmä*.  31.12.2014.  Arkistoitu 10.4.2015. Viitattu 2.4.2015.
28. ↑  Onnibus teki miljoonatappion – "Jokainen reitti on kannattava" (Taloussanomien uutinen 22.10.2015) *is.fi*. Viitattu 27.2.2018.
29. 1 2  Onnibus nousi voitolliseksi – hankki keväällä verkkotunnukset onnicar.fi ja onniair.fi (Taloussanomien uutinen 12.8.2016) *is.fi*. Viitattu 27.2.2018.
30. ↑  OnniBus.com oikaisi bussilinjansa voitollisiksi - saneeraus onnistui (Kauppalehden uutinen 12.1.2018) *kauppalehti.fi*. Viitattu 27.2.2018.
31. ↑  Yritystiedot (Yrityksen taloustiedot Kauppalehden raportissa) *kauppalehti.fi*. Viitattu 14.2.2020.
32. ↑  Reitit ja aikataulut  3.5.2014. OnniExpress (Keskimatkat Oy). Viitattu 17.5.2014.
33. ↑  Onnibusin rivit rakoilevat – Rauma–Helsinki-linjan kuljettaja jätti yhteistyön  29.11.2013. Yle-uutiset. Viitattu 17.5.2014.
34. ↑  Onnibus.com tuo kaksikerrosbussit Suomen maanteille *Helsingin Sanomat*.  18.6.2014. Viitattu 14.7.2014.
35. ↑  Onnibus Oy — Arktiset Bussit foorumi *foorumi.arktisetbussit.com*.  2.4.2016.  Arkistoitu 17.4.2016.

Aiheesta muualla
----------------

* Kuvia tai muita tiedostoja aiheesta **Onnibus** Wikimedia Commonsissa

* OnniBus.com -kotisivu